Naziv županije: **BRODSKO POSAVSKA**

Naziv škole: **Osnovna škola „Matija Gubec“ Cernik**

Sjedište i adresa: **35 404 Cernik, Školska 20**

Klasa: 400-05/20-01/04

Ur.br.: 2178/16-01-20-1

Broj RKP: 9265

Matični broj škole: 03000311

OIB škole: 35438941018

Razina: 31

Šifra dj.:8520

Razdjel:000

**OBRAZLOŽENJE FINANCIJSKOG PLANA ZA 2021. GODINU TE PROJEKCIJA ZA 2022. I 2023. GODINU**

1. **Sažetak djelokruga rada proračunskog korisnika**

Osnovna škola „Matija Gubec“ Cernik obavlja javnu djelatnost sukladno Zakonu o odgoju i obrazovanju u osnovnoj i srednjoj školi. U školi se izvodi redovna, izborna, dodatna nastava, dopunska nastava i izvannastavne aktivnosti, sukladno Predmetnim kurikulumima, Nastavnom planu i programu, Godišnjem planu i programu rada Škole te Školskom kurikulumu za svaku školsku godinu.

Školu pohađa 233 učenika raspoređenih u 19 razrednih odjela, od toga u matičnoj školi 6 odjela razredne nastave i 8 odjela predmetne nastave te po jedan kombinirani razred razredne nastave u pet područnih škola.. Nastava se odvija u jednoj smjeni, u petodnevnom radnom tjednu.

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo na sljedeći način:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i šire
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine
* poticanjem razvoja pozitivnih vrijednosti

1. **Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, (NN br. 87/08., 86/09., 92/10., 90/11., 5/12., 16./12., 86/12., 126./12., 94./13., 152./14., 07/17. i 68/18.)
* Zakon o ustanovama, (NN br. 76/93., 29/97., 47/99. i 35/08.)
* Zakon o proračunu, (NN br. 87/08., 136./12. i 15./15.),
* Pravilnik o proračunskim klasifikacijama (NN br. 26/10. i 120/13)
* Pravilnik o proračunskom računovodstvu i računskom planu (NN br. 114/10., 31/11., 124./14.,115/15, 87/16. i 3/18.)
* Godišnji plan i program rada škole 2020./2021.,
* Školski kurikulum Osnovne škole „Matija Gubec“ Cernik

1. **Usklađenost ciljeva, strategije programa s dokumentima dugoročnog razvoja**

Školske ustanove ne donose strateške, već godišnje operativne planove, a prema planu i programu koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a - jedinice lokalne (regionalne) samouprave - školske ustanove još nije provedena.

Uzrok mnogim odstupanjima u izvršenju financijskog plana je, na primjer, pomak određenih aktivnosti unutar školske godine iz jednog polugodišta u drugo, što uzrokuje promjene u izvršenju financijskog plana za dvije fiskalne godine.

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava za financiranje rada škole su:**

* Opći prihodi i primici
* Vlastiti prihodi
* Prihodi za posebne namjene
* Pomoći
* Donacije

**Opći prihodi i primici**

Prihodi za financiranje minimalnog financijskog standarda javnih potreba osnovnog školstva prema utvrđenim kriterijima: po učeniku 360,00 kuna, po razrednom odjelu 2.400,00 kuna, po osnovnoj školi 25.200,00 kuna, po područnoj školi 8.400,00 kuna, po računalu 240,00 kuna godišnje. Odobrena financijska sredstva koriste se za podmirivanje naknade troškova zaposlenih (službena putovanja, stručno usavršavanje), uredski materijal i ostale materijalne rashode, sitni inventar, usluge telefona i pošte, usluge promidžbe i informiranja, komunalne usluge, premije osiguranja, ostale usluge, intelektualne usluge, računalne usluge, reprezentaciju, članarine, financijske usluge i ostale nespomenute rashode.

Brodsko-posavska županija također osigurava sredstva za stvarne rashode energije, hitne intervencije, pedagošku dokumentaciju, prijevoz učenika, zakupnine i najamnine i zdravstvene preglede djelatnika.

**Vlastiti prihodi**

Vlastite prihode čine prihodi od iznajmljivanja školske dvorane i školskih stanova. Prihodi će se koristiti za nabavu nefinancijske imovine i za financiranje aktivnosti iz Programa rada škole.

**Prihodi za posebne namjene**

Namjenski prihodi od sufinanciranja obuhvaćaju prihode od uplata roditelja za prehranu u školskoj kuhinji i za osiguranje učenika te se za tu namjenu i utroše.

**Pomoći**

* Pomoći iz državnog proračuna - za financiranje plaća i ostalih materijalnih prava zaposlenika, za mentorstvo te organizaciju i održavanje Susreta malih pjesnika Slavonije i Baranje. Financiranje udžbenika, nastavnih sredstava i opreme u okviru CKR i Škole za život. Financiranje kupnje lektire i stručne literature te licenci.
* Pomoći iz općinskog proračuna – za financiranje Susreta malih pjesnika Slavonije i Baranje te uzvratnih susreta u Primoštenu, Zlataru, Tavankutu, Žminju i Usori.
* Pomoći temeljem prijenosa EU sredstava - tri projekta u vremenskom razdoblju od 2018. do 2020. godine :Smart Education: Explore CLIL by Using Robotics , Food for Thought - A Cultural Recipe of European Traditions and Customs, Bridges Over Opened Minds. Sudjelovanjem u tako velikom i izazovnom Europskom partnerstvu, učitelji i učenici steći će bogat spektar vještina i ljudskih vrijednosti. Kontakti s različitim kulturama, tradicijama i običajima. Učenici kao i učitelji će vidjeti da je učenje zabavno i zanimljivo. Postat će svjesni različitosti naroda i kultura u cijeloj EU, ali što je još važnije, svjesni sličnosti između nas. Nažalost, zbog pandemije COVID-19 mnoga putovanja su odgođena a biti će realizirana kada bude povoljnija zdravstvena situacija.
* Tekući prijenosi između proračunskih korisnika – Osiguranje školske prehrane za djecu u riziku od siromaštva
* Pomoći BPŽ – Školska shema – voće za sve učenike škole, a mlijeko za učenike razredne nastave u matičnoj školi. Školski Medni dan.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Nastavni proces se odvijao u školi do 15. ožujka, a zbog pandemije bolesti COVID-19 od 16. ožujka 2020. nastava se odvijala na daljinu. Učenici razredne nastave vratili su se na nastavu u školu 25. svibnja, a učenici predmetne nastave nastavili su s nastavom na daljinu do kraja nastavne godine.

Nastavna godina je bila produljena do 25. lipnja, a zbog dugotrajnog štrajka prosvjetnih djelatnika.

Nova nastavna godina započela je 7. rujna 2020. Bez obzira na još uvijek prisutnu pandemiju, nastava je započela u školi.

239 učenika je uspješno završio školsku godinu.

Na županijskoj razini natjecanja sudjelovali su sljedeći učenici:

* INFORMATIKA – 4 učenika
* VJERONAUK – 4 učenika
* LIDRANO – 1 učenik

Organiziran je 27. susret malih pjesnika Slavonije i Baranje bez obzira na izostanak pokroviteljstva i sponzorstva MZO i Općine Cernik, tradicija održavanja ove manifestacije nastavit će se , a sve aktivnosti održale su se na daljinu.

U okviru projekta Erasmus + naši učitelji i učenici posjetili su Portugal

Naši učenici sudjelovali su i na sljedećim kulturnim manifestacijama izvan naše općine:

* Dani kajkavske riječi – Zlatar

Učitelji i stručni suradnici su sudjelovali u virtualnim edukacijama s ciljem profesionalnog razvoja

U Cerniku 30.12.2020.

Ravnateljica Škole:

Reza Benković